на това произведение за всички държави членки; и iii) раздели получената обща стойност на общия брой на абонатите във всички държави членки, въз основа на данните от 1 юли 2016 г. За държавите извън еврозоната е използван средният обменен курс на валутата им през второто тримесечие на 2016 г., получен от базата данни на Европейската централна банка.
 (8)
 Следователно е необходимо да се актуализира средно претеглената стойност на максималните цени за терминиране в мобилни мрежи в Съюза, определена в Регламент за изпълнение (ЕС) 2015/2352.
 (9)
 Поради това Регламент за изпълнение (ЕС) 2015/2352 следва да бъде отменен.
 (10)
 Съгласно Регламент (ЕС) No 531/2012 Комисията преразглежда ежегодно средно претеглената стойност на максималните цени за терминиране в мобилни мрежи в Съюза.
 (11)
 Мерките, предвидени в настоящия регламент, са в съответствие със становището на Комитета за регулиране на съобщенията,
 ПРИЕ НАСТОЯЩИЯ РЕГЛАМЕНТ:
 Член 1
 Средно претеглената стойност на максималните цени за терминиране в мобилни мрежи в Съюза е определена на 0,0108 EUR на минута.
 Член 2
 Регламент за изпълнение (ЕС) 2015/2352 се отменя.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2016 година.
 За Комисията
 Председател
 Jean-Claude JUNCKER
 (1) ОВ L 172, 30.6.2012 г., стр. 10.
 (2) Регламент за изпълнение (ЕС) 2015/2352 на Комисията от 16 декември 2015 г. за определяне на средно претеглената стойност на максималните цени за терминиране в мобилни мрежи в Съюза (ОВ L 331, 17.12.2015 г., стр. 7).
 (3) Директива 2002/21/ЕО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (Рамкова директива) (ОВ L 108, 24.4.2002 г., стр. 33).
 (4) Директива 2002/19/ЕО на Европейския парламент и на Съвета от 7 март 2002 г. относно достъпа до електронни съобщителни мрежи и тяхната инфраструктура и взаимосвързаността между тях (Директива за достъпа) (ОВ L 108, 24.4.2002 г., стр. 7).
 